Obecné zastupiteľstvo vo Vidinej

Zápisnica

z 23. zasadnutia Obecného zastupiteľstva vo Vidinej,

konaného dňa 04.03.2022

*Prítomní:* podľa prezenčnej listiny

*Ospravedlnení:* Ing. Gabriela Fábiánová, hlavná kontrolórka obce

*Návrhová komisia:* Ing. Ivana Bubáková, Ing. Marián Jeleň, Mgr. Eva Gembická

*Overovatelia zápisnice:* František Antalič, Pavol Bútor

*Program:*

1. Otvorenie

2. Voľba návrhovej komisie a určenie overovateľov zápisnice

3. Správa o činnosti obecnej rady a kontrola plnenia uznesení

4. Správa o kontrolnej činnosti hlavnej kontrolórky Obce Vidiná za rok 2021

5. Schválenie zmlúv o dielo z víťazmi verejného obstarávania

6. Návrh na zmenu rozpočtu v roku 2022

7. Vyhodnotenie obchodnej verejnej súťaže – prenájom časti pozemku na Pivovarskej ulici

8. Vyhodnotenie obchodnej verejnej súťaže – predaj rodinného domu na ulici 1. mája

9. Žiadosti o dotáciu z rozpočtu obce

10. Rôzne

11. Interpelácia

12. Diskusia

13. Záver

*1. Otvorenie*

Ing. Ján Šupica – privítal na zasadnutí Obecného zastupiteľstva členov poslaneckého zboru, zamestnancov obecného úradu a všetkých prítomných. Konštatoval, že v súlade so zákonom je zasadnutie uznášaniaschopné, poslanec Bc. Róbert Václavík oznámil neskorší príchod. Starosta predstavil program dnešného zasadnutia Obecného zastupiteľstva vo Vidinej, prítomní k uvedenému programu pripomienky nemali.

Uznesenie č. 241 zo dňa 04.03.2022

Obecné zastupiteľstvo vo Vidinej

*A .SCHVAĽUJE*

Program zasadnutia obecného zastupiteľstva bez pripomienok.

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár

PROTI 0

ZDRŽAL SA 0

*Uznesenie bolo prijaté*.

*2. Voľba návrhovej komisie a určenie overovateľov zápisnice*

Ing. Ján Šupica – za overovateľov zápisnice určil Františka Antaliča a Pavla Bútora, návrhovú komisiu navrhol v zložení: Ing. Ivana Bubáková, Ing. Marián Jeleň a Mgr. Eva Gembická

Uznesenie č. 242 zo dňa 04.03.2022

Obecné zastupiteľstvo vo Vidinej

*A. SCHVAĽUJE*

návrhovú komisiu v zložení: Ing. Ivana Bubáková, Ing. Marián Jeleň,  Mgr. Eva Gembická

*B. BERIE NA VEDOMIE*

overovateľov zápisnice: František Antalič, Pavol Bútor

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár

 PROTI 0

ZDRŽAL SA 0

*Uznesenie bolo prijaté.*

*3. Správa o činnosti obecnej rady a kontrola plnenia uznesení*

Ing. Ján Šupica – oboznámil prítomných o zasadnutí obecnej rady, na ktorom prerokovalo body Obecného zastupiteľstva a pripravilo program rokovania. Obecná rada vzala jednotlivé návrhy na uznesenie na vedomie a odporučila ich obecnému zastupiteľstvu schváliť. Na predchádzajúcom rokovaní Obecného zastupiteľstva nebolo prijaté uznesenie formou ukladá.

Uznesenie č. 243 zo dňa 04.03.2022

Obecné zastupiteľstvo vo Vidinej

*BERIE NA VEDOMIE*

Správu o činnosti obecnej rady a kontrolu plnenia uznesení

*Uznesenie bolo prijaté.*

*4. Správa o kontrolnej činnosti hlavnej kontrolórky Obce Vidiná za rok 2021*

Hlavná kontrolórka – oboznámila prítomných s bodmi kontrolnej činnosti. Cieľom kontrolnej činnosti bolo preverenie hospodárnosti, efektívnosti, účinnosti a účelnosti hospodárenia s verejnými prostriedkami z hľadiska dodržiavania všeobecne záväzných právnych predpisov zo strany zodpovedných osôb a pri kontrolách nefinančnej povahy preverenie súladu so všeobecne záväznými právnymi predpismi, nariadeniami a internými normami obce. V súlade so schváleným plánom kontrolnej činnosti na I. a II. polrok 2021 som vykonala nasledovné kontroly a spracovala príslušné dokumenty:

* spracovanie správy o kontrolnej činnosti za rok 2020 v zmysle § 18f ods. 1 písm. e) zákona č. 369/1990 Zb. o obecnom zriadení
* kontrola invertarizácie majetku, záväzkov a rozdielu majetku a záväzkov ku riadnej účtovnej závierke v podmienkach obce
* spracovanie odborného stanoviska hlavnej kontrolórky k záverečnému účtu obce za rok 2020
* kontrola plnení uznesení obecného zastupiteľstva vo Vidinej v zmysle § 18 d ods 1) zákona č. 369/1990 Zb. z. o obecnom zriadení, v znení neskorších zmien a predpisov
* kontrola plnenia príjmov a výdavkov rozpočtu obce k 30.09.2021, kontrola stavu a vývoja dlhu obce v zmysle § 17 ods. 15 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a predpisov
* spracovanie stanoviska hlavnej kontrolórky obce k návrhu rozpočtu obce na roky 2022-2024

Uznesenie č. 244 zo dňa 04.03.2022

Obecné zastupiteľstvo

*BERIE NA VEDOMIE*

Správu o kontrolnej činnosti hlavnej kontrolórky Obce Vidiná za rok 2021

*Uznesenie bolo prijaté.*

*5. Schválenie zmlúv o dielo s víťazmi verejného obstarávania*

*a.) Zmluva o dielo s Ján Pavčo, s.r.o., sídlo Hriňová, Horná 1829/1, IČO: 51747936, DIČ: 2120779320 predmetom ktorej je zhotovenie diela*

*„Rekonštrukcia chodníka pre peších – ul. Zvolenksá SO 01 – Chodník pre peších“*

Ing. Ján Šupica – oboznámil prítomných o podmienkach zmluvy o dielo. Predmetom zmluvy je záväzok zhotoviteľa zhotoviť dielo *„Rekonštrukcia chodníka pre peších – ul. Zvolenská SO 01 – Chodník pre peších“* Zhotoviteľ zrealizuje predmet plnenia v termínoch - začiatok realizácie 14.03.2022,  ukončenie a odovzdanie diela ako celku realizácie 30.06.2022. Starosta ďalej informoval, že majitelia rodinných domov budú informovaní o plánovanej rekonštrukcii chodníka a budú s nimi riešené vchody do ich nehnuteľností. .

Miroslav Kumštár- pripomienkoval riešenie vchodov do nehnuteľností.

Uznesenie č. 245 zo dňa 04.03.2022

Obecné zastupiteľstvo vo Vidinej

*SCHVAĽUJE*

Zmluvu o dielo s Jánom Pavčom, sídlo s.ro. Hriňová, Horná 1829/1, IČO: 51747936, DIČ: 2120779320 predmetom ktorej je zhotovenie diela „Rekonštrukcia chodníka pre peších - ul. Zvolenská SO 01 – Chodník pre peších“ za cenu 85 581,12 Eur.

Hlasovanie:

ZA (7) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár

PROTI 0

ZDRŽAL SA Ing. Ivana Bubáková

*Uznesenie bolo prijaté.*

*b.)* *Odpredaj použitej betónovej kocky z rekonštrukcie chodníka pre peších - ul. Zvolenská 3 Eur/ks*

*Ing. Ján Šupica –* navrhol obecnému zastupiteľstvu informovať občanov o  možnosti odkúpenia starých betónových kociek – prebytočného majetku, v prípade záujmu občanov v hodnote 3 Eur/ks.

Uznesenie č. 246 zo dňa 04.03.2022

Obecné zastupiteľstvo vo Vidinej

*SCHVAĽUJE*

Odpredaj prebytočného hnuteľného majetku - použitej betónovej kocky z rekonštrukcie chodníka pre peších - ul. Zvolenská 3 Eur/ks

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár

PROTI 0

ZDRŽAL SA 0

*Uznesenie bolo prijaté.*

Na rokovanie obecného zastupiteľstva sa o 17.20 hod. dostavil Bc. Róbert Václavík.

*c.)* Zmluvu o dielo s MERDOK, s.r.o., sídlo Vidiná, Exnárova 1, IČO: 43756707, DIČ: 2023828158 predmetom ktorej je zhotovenie diela

„Zníženie energetickej náročnosti verejnej budovy, OÚ a KD Vidiná–1.etepa“

Ing. Ján Šupica – oboznámil prítomných o podmienkach zmluvy o dielo. Predmetom zmluvy je záväzok zhotoviteľa zhotoviť dielo *„*Zníženie energetickej náročnosti verejnej budovy, OÚ a KD Vidiná–1.etapa*“.* Starosta ďalej informoval, že zatiaľ nejdeme do kompletnej rekonštrukcie. Neustále stúpajúca cena komponentov by nemala ovplyvniť vysúťaženú cenu.

Uznesenie č. 247 zo dňa 04.03.2022

Obecné zastupiteľstvo vo Vidinej

*SCHVAĽUJE*

Zmluvu o dielo s MERDOK, s.r.o., sídlo Vidiná, Exnárova 1, IČO: 43756707, DIČ: 2023828158 predmetom ktorej je zhotovenie diela „Zníženie energetickej náročnosti verejnej budovy, OÚ a KD Vidiná–1.etepa“ za cenu 54 085,85 Eur.

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Bc. Róbert Václavík

PROTI 0

ZDRŽAL SA Miroslav Kumštár

*Uznesenie bolo prijaté.*

***d) „Rekonštrukcia chodníka pre peších, osvetlenie prechodu pre chodcov – ul. Zvolenská SO – 02“***

Ing. Ján Šupica – predmetom zmluvy je záväzok zhotoviteľa zhotoviť dielo „Rekonštrukcia chodníka pre peších, osvetlenie prechodu pre chodcov – ul. Zvolenská SO – 02“ podľa podmienok ustanovených v tejto zmluve.

 **Uznesenie č. 248 zo dňa 04.03.2022**

Obecné zastupiteľstvo vo Vidinej

*SCHVAĽUJE*

Zmluvu o dielo s Ing. Ján Kučera, s.r.o., sídlo Vidiná, Zvolenská 102/116, IČO: 51046849, DIČ: 1123683836 predmetom ktorej je zhotovenie diela „ Rekonštrukcia chodníka pre peších – ul. Zvolenská SO 02 – Osvetlenie prechodu pre chodcov“ za cenu 8 800,10 Eur.

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Miroslav Kumštár, Bc. Róbert Václavík

PROTI 0

ZDRŽAL SA Ing. Ivana Bubáková

*Uznesenie bolo prijaté*

*6. Návrh na 2. zmenu rozpočtu v roku 2022*

Ing. Ivana Rubintová – 2. zmena rozpočtu Obce Vidiná na rok 2022 sa vykonáva rozpočtovými opatreniami, ktoré sa vykonávajú z dôvodu potreby operatívneho riešenia zmien vo výdavkovej časti. Úpravami v zmysle navrhovaných zmien dôjde k ovplyvneniu súčasného schváleného objemu celkových rozpočtových prostriedkov. Celkový objem rozpočtových prostriedkov sa zvýši o 182 140,00 Eur a z pôvodných 858 290,00 Eur bude na úrovni 1 043 230,00 Eur.

Ing. Ján Šupica – informoval o navýšení cien elektrickej energie - nárast o sto percent. Zároveň navýšenie cien MEPOS, s.r.o.,

Uznesenie č. 249 zo dňa 04.03.2022

Obecné zastupiteľstvo vo Vidinej

*A.BERIE NA VEDOMIE*

Návrh na 2. Zmenu rozpočtu v roku 2022

*B.SCHVAĽUJE*

2. zmenu rozpočtu Obce Vidiná na rok 2022

Hlasovanie:

ZA (9) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár, Bc. Róbert Václavík

PROTI 0

ZDRŽAL SA 0

*Uznesenie bolo prijaté*

***7.* Vyhodnotenie obchodnej verejnej súťaže – prenájom časti pozemku na Pivovarskej ulici**

**Ing. Ján Šupica** – uviedol, že dňa 17.01.2022 obecné zastupiteľstvo schválilo zámer prenajať nehnuteľnosť vo vlastníctve obce Vidiná, a to časť pozemku – na Pivovarskej ulici a zároveň schválilo aj súťažné podmienky obchodnej verejnej súťaže. Do konca lehoty na predkladanie návrhov, t.j. do dňa 09.02.2022 do 16.00 hod. doručil vyhlasovateľovi svoj návrh jeden navrhovateľ:

Packeta Slovakia, s.r.o., Kopčianska 3338/82A, 851 01 Bratislava – mestská časť Petržalka, IČO: 48136999

Uznesenie č. 250 zo dňa 04.03.2022

Obecné zastupiteľstvo vo Vidinej

*A.PREROKOVALO*

Návrh na prenájom nehnuteľnosti vo vlastníctve Obce Vidiná, a to:

časť pozemku – na Pivovarskej ulici – nachádzajúcej sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako parcela registra „C“ KN č. 771 – zastavaná plocha a nádvorie o výmere 1036 m2, z toho časť o výmere 2 m2

*B.SCHVAĽUJE*

prenájom nehnuteľnosti – časti pozemku – na Pivovarskej ulici – nachádzajúceho sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako parcela registra „C“ KN č. 771 – zastavaná plocha a nádvorie o výmere 1036 m2, z toho časť o výmere 2 m2

víťazom obchodnej verejnej súťaže Packeta Slovakia, s.r.o., Kopčianska 3338/82A, 851 01 Bratislava – mestská časť Petržalka, IČO:48136999

na obdobie desiatich rokov od podpisu nájomnej zmluvy za ročné nájomné 1,20 Eur za 2 m2 za podmienok, že prenajatý pozemok bude využívaný ako alternatívna poštová služba ,bude na ňom vybudované samoobslužné výdajné a podacie miesto

Hlasovanie:

ZA (9) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár, Bc. Róbert Václavík

PROTI 0

ZDRŽAL SA 0

*Uznesenie bolo prijaté.*

*8.* Vyhlásenie obchodnej verejnej súťaže – predaj rodinného domu na ulici 1. Mája

 *Ing.* Ján Šupica - predmetom obchodnej verejnej súťaže je predaj nehnuteľností vo vlastníctve obce Vidiná, a to pozemkov a stavieb – *na ulici 1. mája* – nachádzajúcich sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991.

Uznesenie č. 251 zo dňa 04.03.2022

Obecné zastupiteľstvo vo Vidinej

*A.PREROKOVALO*

Návrh na nakladanie s nehnuteľnosťami vo vlastníctve Obce Vidiná, a to:

pozemkov a stavieb – *na ulici 1. mája* – nachádzajúcich sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako:

* parcela registra „C“ KN č. 566/1 – zastavaná plocha a nádvorie o výmere 291 m2,
* parcela registra „C“ KN č. 566/2 – zastavaná plocha a nádvorie o výmere 105 m2, na ktorej sa nachádza stavba rodinný dom so súpisným číslom 416,
* parcela registra „C“ KN č. 566/3 – zastavaná plocha a nádvorie o výmere 56 m2, na ktorej sa nachádza stavba iná budova – letná kuchynka so súpisným číslom 716,
* parcela registra „C“ KN č. 566/4 – zastavaná plocha a nádvorie o výmere 22 m2, na ktorej sa nachádza stavba samostatne stojaca garáž so súpisným číslom 715 a
* parcela registra „C“ KN č. 567 záhrada o výmere 139 m2.

*B.SCHVAĽUJE*

Zámer predať nehnuteľnosť vo vlastníctve obce Vidiná, a to:

pozemkov a stavieb – *na ulici 1. mája* – nachádzajúcich sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako:

1. parcela registra „C“ KN č. 566/1 – zastavaná plocha a nádvorie o výmere 291 m2,
2. parcela registra „C“ KN č. 566/2 – zastavaná plocha a nádvorie o výmere 105 m2, na ktorej sa nachádza stavba rodinný dom so súpisným číslom 416,
3. parcela registra „C“ KN č. 566/3 – zastavaná plocha a nádvorie o výmere 56 m2, na ktorej sa nachádza stavba iná budova – letná kuchynka so súpisným číslom 716,
4. parcela registra „C“ KN č. 566/4 – zastavaná plocha a nádvorie o výmere 22 m2, na ktorej sa nachádza stavba samostatne stojaca garáž so súpisným číslom 715 a
5. parcela registra „C“ KN č. 567 záhrada o výmere 139 m2

formou obchodnej verejnej súťaže.

*C.SCHVAĽUJE*

Vyhlásenie obchodnej verejnej súťaže v termíne do 15.03.2022 s termínom uzávierky do 31.03.2022 s nasledovnými súťažnými podmienkami:

1. Predmetom obchodnej verejnej súťaže je predaj nehnuteľností vo vlastníctve obce Vidiná, a to pozemkov a stavieb – *na ulici 1. mája* – nachádzajúcich sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako:

* parcela registra „C“ KN č. 566/1 – zastavaná plocha a nádvorie o výmere 291 m2,
* parcela registra „C“ KN č. 566/2 – zastavaná plocha a nádvorie o výmere 105 m2, na ktorej sa nachádza stavba rodinný dom so súpisným číslom 416,
* parcela registra „C“ KN č. 566/3 – zastavaná plocha a nádvorie o výmere 56 m2, na ktorej sa nachádza stavba iná budova – letná kuchynka so súpisným číslom 716,
* parcela registra „C“ KN č. 566/4 – zastavaná plocha a nádvorie o výmere 22 m2, na ktorej sa nachádza stavba samostatne stojaca garáž so súpisným číslom 715 a
* parcela registra „C“ KN č. 567 záhrada o výmere 139 m2.

2. Súťažný návrh je možné podať len na odkúpenie predmetu obchodnej verejnej súťaže ako celku.

3. Účastníkom ponúkaná kúpna cena za predmet obchodnej verejnej súťaže s príslušenstvom nesmie byť nižšia ako 80.000,00 Eur.

4. Návrh na uzavretie Kúpnej zmluvy musí byť doručený v písomnej forme, vrátane všetkých príloh, v zalepenej obálke s označením „Obchodná verejná súťaž, predaj domu na ulici 1. mája – NEOTVÁRAŤ“ a v zmysle nasledovných inštrukcií:

 a) Účastník súťaže môže predložiť iba jeden súťažný návrh.

 b) Predložený návrh musí byť jasný, určitý a zrozumiteľný.

 c) Súťažný návrh na uzavretie kúpnej zmluvy musí obsahovať:

- obchodné meno alebo názov, právna forma, sídlo, IČO, označenie štatutárneho orgánu, číslo účtu – ak ide o právnickú osobu,

- meno, priezvisko, rodné priezvisko, dátum narodenia, rodné číslo, adresu trvalého pobytu, číslo účtu – ak ide o fyzickú osobu,

- meno, priezvisko, rodné priezvisko, adresu miesta podnikania, číslo živnostenského oprávnenia, IČO, číslo účtu – ak ide o fyzickú osobu – podnikateľa,

- predmet žiadosti o kúpu, ktorým sa rozumie predmet obchodnej verejnej súťaže,

- návrh kúpnej ceny za celý predmet obchodnej verejnej súťaže, pričom kúpna cena nesmie byť nižšia ako 80.000,00 Eur,

- vyhlasovateľ najneskôr do 10 pracovných dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností,

- vyhlásenie účastníka súťaže, že v prípade, ak víťaz súťaže neuhradí v lehote dohodnutej v kúpnej zmluve kúpnu cenu, má sa za to, že obe strany od zmluvy odstúpili a zmluva sa od počiatku zrušuje,

- vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 18/2018 Z. z. o ochrane osobných údajov,

- záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností,

- záväzok kupujúceho kúpiť predmet obchodnej verejnej súťaže tak ako stojí a leží,

- písomný súhlas navrhovateľa so súťažnými podmienkami.

5. Súťaž sa začína dňom jej uverejnenia na úradnej tabuli obce Vidiná a dňom uverejnenia na webovej stránke obce Vidiná. Uzávierka na predkladanie ponúk je 31.03.2022 o 12.00 hod. Ponuky doručené po tomto termíne budú odmietnuté.

6. Právnické osoby sú povinné predložiť spolu so súťažným návrhom originál výpisu z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

7. Fyzická osoba musí najneskôr v deň podávania súťažného návrhu dovŕšiť 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského oprávnenia nie starší ako 1 mesiac.

8. Súťažný návrh musí byť spracovaný v slovenskom jazyku.

9. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

10. Súťažný návrh môže byť doručený osobne do podateľne obce Vidiná, a to v pracovných dňoch počas úradných hodín, v zalepenej obálke s uvedením mena a poštovej adresy s označením: „Obchodná verejná súťaž, predaj domu na ulici 1. mája – NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa [www.vidina.sk](http://www.vidina.sk), a úradnej tabuli obce Vidiná alebo zaslaný na adresu Obecný úrad Vidiná, Športová 255/1, 985 59 Vidiná s hore uvedeným označením na obálke. V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi.

11. Obhliadku a prístup k nehnuteľnostiam je možné dohodnúť na Obecnom úrade vo Vidinej, adresa Športová č. 1, Vidiná počas úradných hodín (pondelok a utorok od 8.00 do 12.00 a od 12.30 do 15.30, streda od 8.00 do 12.00 a od 12.30 do 16.30 a piatok od 8.00 do 12.00 a od 12.30 do 13.30, štvrtok nestránkový deň).

12. Vyhlasovateľ podmieňuje prevod nehnuteľností jeho schválením v Obecnom zastupiteľstve obce Vidiná.

13. Vyhlasovateľ je povinný v lehote do 15 pracovných dní odo dňa vyhodnotenia súťaže upovedomiť účastníkov súťaže o výsledku súťaže.

14. Vyhlasovateľ a vybratý účastník súťaže uzatvoria kúpnu zmluvu najneskôr do 60 dní odo dňa schválenia víťazného uchádzača Obecným zastupiteľstvom obce Vidiná. V prípade, že návrh kúpnej zmluvy predložený vyhlasovateľom nebude víťazným uchádzačom podpísaný v lehote do 60 dní odo dňa schválenia víťazného uchádza Obecným zastupiteľstvom obce Vidiná, platí domnienka, že víťazný uchádzač sa vzdal práva na uzatvorenie kúpnej zmluvy.

15. Vyhlasovateľ súťaže si vyhradzuje právo odmietnuť všetky predložené návrhy a ukončiť obchodnú verejnú súťaž bez výberu súťažného návrhu. Odmietnutie predložených návrhov oznámi vyhlasovateľ uchádzačom do 15 pracovných dní od rozhodnutia o odmietnutí.

16. Vyhlasovateľ si vyhradzuje právo v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.

17. Vyhlasovateľ si vyhradzuje právo uzatvoriť kúpnu zmluvu o prevode vlastníctva k nehnuteľnostiam výlučne len s víťazom súťaže.

18. Otváranie obálok bude verejné a uskutoční sa dňa 01.04.2022 o 17.00 hod. v zasadačke Obecného úradu vo Vidinej.

*D.MENUJE*

komisiu pre posúdenie súťažných návrhov v zložení - poslanci obecného zastupiteľstva

*E.UKLADÁ*

komisiu pre posúdenie súťažných návrhov uplatniť pri posudzovaní ako kritérium vyhodnotenia súťažných návrhov najvyššiu cenu,

Hlasovanie:

ZA (9) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár, Bc. Róbert Václavík

PROTI 0

ZDRŽAL SA 0

*Uznesenie bolo prijaté.*

9. Žiadosti o dotáciu z rozpočtu obce

Ing. Ján Šupica – do dnešného dňa bola do podateľne obecného úradu doručená jedna žiadosť o poskytnutie dotácie z rozpočtu obce Vidiná na všeobecne prospešné činnosti a podujatia - Športový klub Slovan Vidiná, IČO:35991437, DIČ:0035991437, so sídlom Vidiná, Športová 1, PSĆ 985 59 na účasť 4 mužstiev v majstrovskej súťaži ObFZ Lučenec ( muži, dorast U19, žiaci U15 a prípravka U11). V žiadosti uvádzajú miesto a čas – Vidiná a okolité obce prihlásené do súťaže, čas konania v priebehu roka 2022. Významom pre obec Vidiná je zabezpečenie športového vyžitia občanov predovšetkým mládeže a reprezentácia obce.

Uznesenie č. 252 zo dňa 04.03.2022

Obecné zastupiteľstvo vo Vidinej

*A.BERIE NA VEDOMIE*

Správu o prejednávaných žiadostiach o dotácie z rozpočtu Obce Vidiná

*B.SCHVAĽUJE*

Poskytnutie dotácie z rozpočtu obce pre Športový klub Slovan Vidiná, IČO:35991437, DIČ:0035991437, so sídlom Vidiná, Športová 1, PSĆ 985 59 na účasť 4 mužstiev v majstrovskej súťaži ObFZ Lučenec ( muži, dorast U19, žiaci U15 a prípravka U11) vo výške 6 000,00 Eur, slovom Šesťtisíc Eur.

Hlasovanie:

ZA (9) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár, Bc. Róbert Václavík

PROTI 0

ZDRŽAL SA 0

*Uznesenie bolo prijaté.*

10. Rôzne

a) žiadosti o poskytnutie finančných prostriedkov v roku 2022 na záujmové vzdelávanie detí s trvalým pobytom na území obce v súkromnom centre voľného času neziskovej organizácii Maja, n.o.,

Ing. Ján Šupica – informoval o žiadosti o poskytnutie finančných prostriedkov v roku 2022 na záujmové vzdelávanie detí s trvalým pobytom na území obce v súkromnom centre voľného času neziskovej organizácii Maja, n.o.,

Uznesenie č. 253 zo dňa 04.03.2022

Obecné zastupiteľstvo vo Vidinej

*NESCHVAĽUJE*

Žiadosť o poskytnutie finančných prostriedkov v roku 2022 na záujmové vzdelávanie detí s trvalým pobytom na území obce v súkromnom centre voľného času neziskovej organizácii Maja, n.o., so sídlom Detva, Nová Ves 86, IČO: 45731233 vo výške 325,71 Eur

Hlasovanie:

ZA 0

PROTI (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár

ZDRŽAL SA Ing. Ivana Bubáková

*Uznesenie bolo prijaté.*

b) žiadosť na rekonštrukciu starej trafostanice na novú kioskovú trafostanicu na ul. 9.mája z dôvodu výstavby rodinných domov

Ing. Ján Šupica – informoval obecné zastupiteľstvo, že  v obci je realizovaná výstavba rodinných domov na ul. 9. mája, z toho dôvodu žiadame Stredoslovenskú distribučnú a.s., o rekonštrukciu – výmenu starej trafostanice na kioskovú trafostanicu a zároveň aj o rozšírenie a navýšenie kapacity NS siete.

Uznesenie č. 254 zo dňa 04.03.2022

Obecné zastupiteľstvo vo Vidinej

*SCHVAĽUJE*

Upozorniť Stredoslovenskú distribučnú a.s., na starú trafostanicu na ulici 9.mája a zároveň schvaľuje podanie žiadosti na novú kioskovú trafostanicu.

Hlasovanie:

ZA (8) František Antalič, Pavol Bútor, Mgr.art. Miroslav Janšto, Mgr. Eva Gembická, Ing. Marián Jeleň, Vladimír Ragač, Ing. Ivana Bubáková, Miroslav Kumštár, Ing. Ivana Bubáková

PROTI 0

ZDRŽAL SA Mgr. Eva Gembická

*Uznesenie bolo prijaté.*

11. Interpelácia

Miroslav Kumštár

* navrhol pri realizácii osvetlenia prechodu pre chodcov nainštalovať aj kamerový systém pri vstupe do obce.
* zaujímal sa o riešenie otázky ohľadne „odídencov z Ukrajiny“,

Ing. Ján Šupica

* ak sa nám osvedčí osvetlenie prechodu pre chodcov pri vstupe do obce, pokračovali by sme aj osvetľovaním prechodov pre chodcov v celej obci,
* starosta obce o informoval o prijatých riešeniach Mikroregiónu Novohradské podzámčie, ktorého je obec členom – bol vytvorený transparentný účet, z ktorého sú preplácané obciam vzniknuté výdavky vrátane zabezpečenia jedného teplého jedla denne, momentálne sú ubytovaní „odídenci“ aj v Misijnom dome Božského srdca vo Vidinej.

*15. Záver*

Ing. Ján Šupica – poďakoval prítomným poslancom a zamestnancom obecného úradu za účasť aj za celoročnú spoluprácu a  ukončil rokovanie.

Zapísané dňa 04.03.2022

 Ing. Ján Šupica

 starosta obce

Overovatelia zápisnice:

František Antalič.................................................................. Vo Vidinej dňa: ..................

Pavol Bútor........................................................................Vo Vidinej dňa: ...................